2. Az interparlamentáris küldöttségek, a vegyes parlamenti bizottságok melletti küldöttségek, valamint a parlamenti együttműködési bizottságok és a multilaterális parlamenti közgyűlések melletti küldöttségek száma (
- A szavazás előtt:
Francis Wurtz
a GUE/NGL képviselőcsoport nevében. - (FR) Elnök asszony, hölgyeim és uraim, frakcióm külön szavazást szeretne az 1. cikk a) bekezdésének utolsó francia bekezdéséről, amelynek címe - idézem - "Az Albániával, Bosznia-Hercegovinával, Szerbiával, Montenegróval és Koszovóval fenntartott kapcsolatokért felelős küldöttség”. Véleményünk szerint ez Koszovó létének de facto elismerése, amit elfogadhatatlannak találunk.
Ezért tehát azt szeretném, ha erről a bekezdésről külön szavaznánk.
Elnök
A kérés határidőn túli, de ha elfogadják... Van ellenvetés?
Bernd Posselt
a PPE-DE képviselőcsoport nevében. - (DE) Elnök asszony, komoly ellenvetéseim vannak. A Ház a Bizottsághoz és szinte az összes tagállamhoz hasonlóan háromnegyedes többséggel megszavazta Koszovó függetlenségét. A kérést elfogadhatatlannak találom.
